《尹叔若讷和边字韵因再寄 其二》
宋代·李正民

将相驱驰正事边，风声喜自道途传。鲰生岂解求三捷，荣路如何望九迁。

励志陶公朝运甓，决疑平子赋归田。谁人肯为将军地，自笑都无直一钱。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。